अमेरिका ने ओसामा का नया वीडियो जारी किया  
अमेरिकी सरकार ने ऐबटाबाद स्थित ओसामा के परिसर से दो मई को बरामद किए गए पांच दुर्लभ वीडियो को आज जारी कर दिया।
अमेरिका ने हाल ही में पाकिस्तान के ऐबटाबाद में ओसामा बिन लादेन के परिसर में की गई कार्रवाई के दौरान बरामद किए गए कई वीडियो को शनिवार को जारी कर दिया।  इनमें से एक वीडियो में दाढ़ी वाले ओसामा को खुद को टीवी पर देखते हुए फिल्माया गया है।  अमेरिका के एक वरिष्ठ खुफिया अधिकारी ने कहा कि यह तीन मंजिला इमारत अलकायदा का सक्रिय कमान और नियंत्रण केंद्र था। अधिकारी ने बताया कि ओसामा आतंकवादी हमले की साजिश रचने, कमांडरों को निर्देश जारी करने में सक्रिय था। अमेरिकी सरकार ने ऐबटाबाद स्थित ओसामा के परिसर से दो मई को बरामद किए गए पांच दुर्लभ वीडियो को आज जारी कर दिया।